Úradný vestník L 276 , 19/09/1992 S. 0001 - 0010

Fínske špeciálne vydanie: Kapitola 9 Zväzok 2 S. 0070

Švédske špeciálne vydanie: Kapitola 9 Zväzok 2 S. 0070



Nariadenie Komisie (EHS) č. 2719/92 z 11. septembra 1992 o sprievodnom správnom doklade na prepravu tovaru podliehajúcom spotrebnej dani v režime pozastavenia dane KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 92/12/EHS z 25. februára 1992 o všeobecnom systéme, vlastníctve, preprave a kontrole tovaru podliehajúcom spotrebnej dani [1], najmä na článok 18 ods. 1 a článok 19 ods. 1, so zreteľom na stanovisko Výboru pre spotrebnú daň, keďže zasielanie tovaru podliehajúceho spotrebnej dani prebieha v konaní pozastavenia spotrebnej dane medzi daňovými skladmi, ako aj medzi daňovým skladom a registrovaným alebo neregistrovaným hospodárskym účastníkom; keďže formu a obsah zasielania potrebného sprievodného dokladu, ktorým môže byt′ buď obchodný alebo správny doklad, treba pre všetky členské štáty záväzne stanoviť; keďže treba upraviť, kto zašle príslušným orgánom im určené štvrté vyhotovenie sprievodného dokladu a akou formou sa tak má stať; keďže je účelné a praktické túto povinnosť preniesť na príjemcu tovaru v krajine určenia, nakoľko iba on je schopný tento na kontrolné účely dôležitý doklad, bez nebezpečia straty doručiť príslušným orgánom; keďže aj štvrtý exemplár by mal, ak to príslušné orgány vyžadujú, obsahovať potvrdenie prijatia, ktoré týmto orgánom dokazuje, že tento tovar bol prijatý do daňového skladu príjemcu, PRIJALA TOTO NARIADENIE: Článok 1 Ako správny doklad na prepravu tovaru podliehajúcom spotrebnej dani v konaní pozastavenia spotrebnej dane podľa článku 3 ods. 1 smernice 92/12/EHS sa použije vzor uvedený v prílohe s dodržaním poznámok na vyplnenie, ktoré sa nachádzajú na zadnej strane vyhotovenia 1 dokladu. Článok 2 1. Správny doklad môže byť nahradený obchodným dokladom, pokiaľ tento obchodný doklad obsahuje tie isté údaje, aké sa vyžadujú v správnom doklade. 2. Pokiaľ sa na obchodný doklad nepoužíva rovnaký vzor ako na správny doklad, musia v ňom byt′ vedené rovnaké údaje s odkazom na zodpovedajúce políčka v správnom doklade. Článok 3 Ak je tovar podliehajúci spotrebnej dani prepravovaný pevným potrubím, môžu zúčastnené členské štáty po vzájomnej dohode pripustiť, že údaje o druhu a množstve prepravovaného tovaru medzi odosielajúcim daňovým skladom a prijímajúcim skladom budú odovzdávané formou elektronického spracovania dát, ktoré v tomto prípade nahrádza sprievodný doklad. Takáto dohoda má zabezpečiť, že údaje potrebné na spravovanie skladu a na zúčtovanie daní budú kompletné. Článok 4 Pokiaľ to príslušné orgány krajiny určenia vyžadujú, je príjemca tovaru povinný štvrté vyhotovenie sprievodného dokladu vybaviť rovnakým potvrdením prijatia ako tretie vyhotovenie (spätný doklad) a doručiť príslušnému správnemu orgánu podľa jeho pokynov. Článok 5 Toto nariadenie nadobudne účinnosť 1. januára 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. septembra 1992 Za Komisiu Christiane Scrivener členka Komisie [1] Ú. v. ES L 76, 23.3.1992, s. 1. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------